CELEX: 62010CA0405
Language: et
Date: 2011-11-10 00:00:00
Title: Kohtuasi C-405/10: Euroopa Kohtu (neljas koda) 10. novembri 2011 . aasta otsus (Amtsgericht Bruchsali eelotsusetaotlus — Saksamaa) — kriminaalasjas QB (*)i süüdistuses (Keskkonnakaitse — Määrus (EÜ) nr 1013/2006 ja määrus (EÜ) nr 1418/2007 — Jäätmesaadetiste kontroll — Ammendunud katalüsaatorite Liibanoni väljaveo keeld)

28.1.2012   
               
               
                  ET
               
               
                  Euroopa Liidu Teataja
               
               
                  C 25/14
               
            
         Euroopa Kohtu (neljas koda) 10. novembri 2011. aasta otsus (Amtsgericht Bruchsali eelotsusetaotlus — Saksamaa) — kriminaalasjas  QB (*1) süüdistuses
         (Kohtuasi C-405/10) (1)
         
         (Keskkonnakaitse - Määrus (EÜ) nr 1013/2006 ja määrus (EÜ) nr 1418/2007 - Jäätmesaadetiste kontroll - Ammendunud katalüsaatorite Liibanoni väljaveo keeld)
         (2012/C 25/22)
         Kohtumenetluse keel: saksa
         
            Eelotsusetaotluse esitanud kohus
         
         Amtsgericht Bruchsal
         
            Kriminaalmenetluse põhikohtuasja pool
         
          QB (*1)
         
         
            Ese
         
         Eelotsusetaotlus — Amtsgericht Bruchsal — Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta (ELT L 190, lk 1) artikli 37 ja komisjoni 29. novembri 2007. aasta määruse (EÜ) nr 1418/2007, milles käsitletakse teatavate Euroopa Parlamendi ja nõukogu määruse (EÜ) nr 1013/2006 III ja IIIA lisas loetletud jäätmete väljavedu taaskasutamise eesmärgil teatavatesse riikidesse, mille suhtes ei kohaldata OECD otsust jäätmete riikidevahelise veo kontrolli kohta (ELT L 316, lk 6), tõlgendamine — Keeld eksportida Liibanoni jäätmerühma B1120 (katalüsaatorid) kuuluvaid jäätmeid
         
            Resolutsioon
         
         Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta artikli 36 lõike 1 punkti f ja artiklit 37 ning komisjoni 29. novembri 2007. aasta määruse (EÜ) nr 1418/2007, milles käsitletakse teatavate Euroopa Parlamendi ja nõukogu määruse (EÜ) nr 1013/2006 III ja IIIA lisas loetletud jäätmete väljavedu taaskasutamise eesmärgil teatavatesse riikidesse, mille suhtes ei kohaldata OECD otsust jäätmete riikidevahelise veo kontrolli kohta (muudetud komisjoni 29. juuli 2008. aasta määrusega (EÜ) nr 740/2008), sätteid tuleb nende koostoimes tõlgendada nii, et määruse nr 1013/2006 V lisa 1. osa B-nimekirjas koodi B1120 alla kuuluvate jäätmete taaskasutamiseks määratud väljavedu Euroopa Liidust Liibanoni on keelatud.
         
            (*1)  Teave on kustutatud või asendatud seoses isikuandmete kaitse ja/või konfidentsiaalsusega.
         
            (1)  ELT C 288, 23.10.2010.